CELEX: 62013CA0213
Language: da
Date: 2014-07-10 00:00:00
Title: Sag C-213/13: Domstolens dom (Anden Afdeling) af 10. juli 2014 — Impresa Pizzarotti & C. Spa mod Comune di Bari, Giunta comunale di Bari og Consiglio comunale di Bari (anmodning om præjudiciel afgørelse fra Consiglio di Stato — Italien) (Præjudiciel forelæggelse — offentlige bygge- og anlægskontrakter — direktiv 93/37/EØF — »skriftlig forpligtelse til at udleje« bygninger, der endnu ikke er opført — national retsafgørelse, som har retskraft — rækkevidden af princippet om retskraft i en situation, som er i strid med EU-retten)

15.9.2014   
            
            
               DA
            
            
               Den Europæiske Unions Tidende
            
            
               C 315/14
            
         Domstolens dom (Anden Afdeling) af 10. juli 2014 — Impresa Pizzarotti & C. Spa mod Comune di Bari, Giunta comunale di Bari og Consiglio comunale di Bari (anmodning om præjudiciel afgørelse fra Consiglio di Stato — Italien)
   (Sag C-213/13) (1)
   
   ((Præjudiciel forelæggelse - offentlige bygge- og anlægskontrakter - direktiv 93/37/EØF - »skriftlig forpligtelse til at udleje« bygninger, der endnu ikke er opført - national retsafgørelse, som har retskraft - rækkevidden af princippet om retskraft i en situation, som er i strid med EU-retten))
   2014/C 315/20
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Impresa Pizzarotti & C. Spa
   
      Sagsøgte: Comune di Bari, Giunta comunale di Bari og Consiglio comunale di Bari
   
      Procesdeltagere: Complesso Residenziale Bari 2 Srl, Commissione di manutenzione della Corte d’appello di Bari, Giuseppe Albenzio, i sin egenskab af »commissario ad acta«, Ministero della Giustizia og Regione Puglia
   
      Konklusion
   
   
               1)
            
            
               Artikel 1, litra a), i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter skal fortolkes således, at en kontrakt, der som sit hovedformål har udførelse af bygge- og anlægsarbejde, som svarer til de af den ordregivende myndighed fastlagte behov, udgør en offentlig bygge- og anlægskontrakt og henhører således ikke under undtagelsen i artikel 1, litra a), nr. iii), i Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, selv om den indeholder en forpligtelse til at udleje de ved dette arbejde opførte bygninger.
            
         
               2)
            
            
               I det omfang de anvendelige nationale processuelle regler giver mulighed herfor, skal en national ret som den forelæggende ret, der som sidste instans har truffet afgørelse, uden at Den Europæiske Unions Domstol forinden har været forelagt en præjudiciel anmodning i henhold til artikel 267 TEUF, enten supplere den retskraftige afgørelse, der har ført til en situation, som er i strid med de EU-retlige bestemmelser om offentlige kontrakter, eller genoptage denne afgørelse for at tage hensyn til en fortolkning af denne lovgivning, som Domstolen har foretaget efterfølgende.
            
         
      (1)  EUT C 207 af 20.7.2013.